《九月十四日夜枕不寐起视明月清寒著人冷然有》
宋代·舒岳祥

笋冠枕清冷，胡床坐空阔。
鲜飚飞早霜，活水漾明月。
神游十丈莲，仰卧恣天阅。
挽取河东流，黑我头上雪。
泥丸吐神光，陟降在金阙。
湛然大圆镜，一悟万想灭。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。